b"\n_START_ARTICLE_\nVeloc\xc3\xadpede\n_START_PARAGRAPH_\nVeloc\xc3\xadpede (en llat\xc3\xad significa \xc2\xabpeus r\xc3\xa0pids\xc2\xbb) \xc3\xa9s un terme global per a qualsevol vehicle terrestre de propulsi\xc3\xb3 humana amb una o m\xc3\xa9s rodes. El tipus m\xc3\xa9s com\xc3\xba de veloc\xc3\xadpede avui \xc3\xa9s la bicicleta._NEWLINE_El terme va ser encunyat pel franc\xc3\xa8s Nic\xc3\xa9phore Ni\xc3\xa9pce en el 1818 per descriure la seva versi\xc3\xb3 del Laufmaschine o Draisina, que va ser inventat per l'alemany Karl Drais el 1817. El veloc\xc3\xadpede est\xc3\xa0 format per una mena de cavallet, amb dues o amb tres rodes, i que es mou mitjan\xc3\xa7ant pedals muntats. \xc3\x89s considerat el precursor de la bicicleta. No obstant aix\xc3\xb2, el terme \xc2\xabveloc\xc3\xadpede\xc2\xbb avui en dia, s'utilitza principalment com un terme col\xc2\xb7lectiu per als precursors de les diferents monocicles, la bicicleta, el tricicle i el quadricicle cl\xc3\xa0ssic desenvolupat entre 1817 i 1880._NEWLINE_Ideat per primera vegada per Karl Drais, que el 12 de juny de 1817 el va presentar a la societat. El 1863, l'inventor Pierre Lallement millora a Fran\xc3\xa7a la invenci\xc3\xb3 de Drais afegint pedals, al veloc\xc3\xadpede de dues rodes se li denomina de vegades en angl\xc3\xa8s boneshaker (agitador d'ossos). La companyia de Michaux va ser la primera a produir en massa el veloc\xc3\xadpede, des de 1867 a 1870. Per\xc3\xb2 hi ha informes que esmenten el cient\xc3\xadfic angl\xc3\xa8s Robert Hooke com a inventor del veloc\xc3\xadpede al segle XVII. El vehicle descrit era propulsat sense cavalls (horseless carriage)._NEWLINE_La International Veteran Cycling Association (IVCA) promou l'inter\xc3\xa8s en la hist\xc3\xb2ria del ciclisme. La seva principal activitat \xc3\xa9s l'organitzaci\xc3\xb3 de rallies anuals amb un pa\xc3\xads diferent d'allotjament per als membres de cada any."